สวัสดีค่ะ รบกวนสอบถามคุณค่ะ ประจำเดือนล่าสุดคือ วันที่16-20 ตุลาคม64 รอบเดือนปกติ 32 วันค่ะ นับวันไข่ตกจากแอพ ตรงกับวันที่ 2 พย วันที่ 31 ตค มี พสพ กับแฟนไม่ได้ป้องกัน หลั่งใน และวันที่ 5 พย อีกครั้ง ไม่ได้ป้องกัน หลั่งในเหมือนกันค่ะ อยากถามว่า มีโอกาสตั้งครรภ์ มากน้อยแค่ไหนคะ และอาการหลังจาก มีการปฏิสนธิ เป็นแบบไหนค่ะ ตอนนี้มีอาการ ปวดท้องหน่วงๆ ปวดหลังช่วงล่างระหว่างเอวกับสะโพก มีคลื่นใส้นิดหน่อย ค่ะ แล้วสามารถตรวจการตั้งครรภ์ก่อน ปจด จะมาได้กี่วันคะ
สวัสดีค่ะการมีเพศสัมพันธ์หลั่งใน ไม่ป้องกันด้วยถุงยางหรือยาคุมกำเนิดชนิดใดๆเลยนั้น มีโอกาสตั้งครรภ์ได้สูง และไม่ควรพยายามทำการนับวันเพื่อคุมกำเนิด เพราะโอกาสผิดพลาดมีสูง จากนับพลาดเอง การตกไข่คลาดเคลื่อน และหากประจำเดือนมาไม่สม่ำเสมอตลอดนั้น จะไม่สามารถนับวันตกไข่ได้เลย โดยปกติไข่จะไม่ตกภายใน 7 วันแรกของการมีประจำเดือนหรือ 7 วันก่อนการมีรอบเดือน (หากไม่คลาาดเคลื่อนเลย)ดังนั้นโอกาสตั้งครรภ์มีค่อนข้างมาก แนะนำการสังเกตรอบเดือน ถ้าประจำเดือนมาไม่ตรง มาช้าเกิน 35 วันจากรอบก่อนไปแล้ว ควรยืนยันการตั้งครรภ์ สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มา ควรไปยืนยันผลที่รพ.และหาสาเหตุต่อไป